CELEX: 32014R1234
Language: lt
Date: 2014-11-18 00:00:00
Title: 2014 m. lapkričio 18 d. Komisijos reglamentas (ES) Nr. 1234/2014, kuriuo iš dalies keičiami Europos Parlamento ir Tarybos reglamento (EB) Nr. 1013/2006 dėl atliekų vežimo IIIB, V ir VIII priedai  Tekstas svarbus EEE

2014 11 19   
               
               
                  LT
               
               
                  Europos Sąjungos oficialusis leidinys
               
               
                  L 332/15
               
            
         KOMISIJOS REGLAMENTAS (ES) Nr. 1234/2014
         2014 m. lapkričio 18 d.
         kuriuo iš dalies keičiami Europos Parlamento ir Tarybos reglamento (EB) Nr. 1013/2006 dėl atliekų vežimo IIIB, V ir VIII priedai
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. birželio 14 d. Europos Parlamento ir Tarybos reglamentą (EB) Nr. 1013/2006 dėl atliekų vežimo (1), ypač į jo 58 straipsnio 1 dalį,
         kadangi:
         
                     (1)
                  
                  
                     2013 m. balandžio 28 – gegužės 10 d. Ženevoje vykusiame vienuoliktajame susitikime Bazelio konvencijos dėl pavojingų atliekų tarpvalstybinių pervežimų bei jų tvarkymo kontrolės (Bazelio konvencijos) šalių konferencija priėmė Sprendimą BC-11/6, kuriuo iš dalies keičiamas Bazelio konvencijos IX priedas. Bazelio konvencijos IX priedas pateiktas Reglamento (EB) Nr. 1013/2006 V priedo 1 dalies B sąraše. Pagal Bazelio konvencijos 18 straipsnio 2 dalies b punktą dalinis pakeitimas, kuriame numatyti du nauji atliekų įrašai, įsigalioja praėjus šešiems mėnesiams nuo 2013 m. lapkričio 26 d.;
                  
               
                     (2)
                  
                  
                     naujuose įrašuose B3026 ir B3027 aprašyti atliekų srautai atitinka trijuose įrašuose, esančiuose Reglamento (EB) Nr. 1013/2006 IIIB priede, aprašytus atliekų srautus. Šie įrašai – BEU01, BEU02 ir BEU03. Pirma ir antra įrašo B3026 įtraukos prilygsta atitinkamai įrašams BEU02 ir BEU03. Įrašas B3027 atitinka įrašą BEU01;
                  
               
                     (3)
                  
                  
                     siekiant atsižvelgti į Sprendimą BC-11/6, įrašus B3026 ir B3027 reikia įtraukti į Reglamento (EB) Nr. 1013/2006 V priedo 1 dalies B sąrašą. Be to, įrašai BEU01, BEU02 ir BEU03 turėtų būti išbraukti iš Reglamento (EB) Nr. 1013/2006 IIIB priedo, kuriame yra išvardytos neklasifikuojamos atliekos, laikinai įtrauktos, kol bus priimtas sprendimas dėl jų įtraukimo į atitinkamus Bazelio konvencijos arba Ekonominio bendradarbiavimo ir plėtros organizacijos (EBPO) sprendimo priedus;
                  
               
                     (4)
                  
                  
                     tame pačiame susitikime Bazelio konvencijos šalių konferencija Sprendimu BC-11/15 priėmė naudotos ir eksploatuoti nebetinkamos skaičiavimo įrangos tvarkymo aplinkai saugiu būdu rekomendacinio dokumento 1, 2, 4 ir 5 dalis. Jas priėmus Reglamento (EB) Nr. 1013/2006 VIII priedas turėtų būti atitinkamai atnaujintas;
                  
               
                     (5)
                  
                  
                     todėl Reglamentas (EB) Nr. 1013/2006 turėtų būti atitinkamai iš dalies pakeistas;
                  
               
                     (6)
                  
                  
                     šiame reglamente numatytos priemonės atitinka pagal Europos Parlamento ir Tarybos direktyvos 2008/98/EB (2) 39 straipsnį įsteigto komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 1013/2006 IIIB, V ir VIII priedai iš dalies keičiami pagal šio reglamento priedą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2014 m. gegužės 26 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2014 m. lapkričio 18 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 190, 2006 7 12, p. 1.
         
            (2)  2008 m. lapkričio 19 d. Europos Parlamento ir Tarybos direktyva 2008/98/EB dėl atliekų, kuria panaikinamos tam tikros direktyvos (OL L 312, 2008 11 22, p. 3).
      
      
         
            PRIEDAS
            Reglamento (EB) Nr. 1013/2006 priedai iš dalies keičiami taip:
            
                        1.
                     
                     
                        Iš IIIB priedo 2 punkto išbraukiami įrašai BEU01, BEU02 ir BEU03.
                     
                  
                        2.
                     
                     
                        V priedo 1 dalies B sąraše po įrašo B3020 įrašomi šie du įrašai:
                        
                                    „B3026 
                                 
                                 
                                    Šios skysčių kombinuotų pakuočių pradinio apdorojimo atliekos, kurių sudėtyje I priede nurodytų medžiagų koncentracija nėra tokia, kad pasireikštų III priede nurodytos pavojingos savybės:
                                    
                                                —
                                             
                                             
                                                neatskiriama plastiko frakcija
                                             
                                          
                                                —
                                             
                                             
                                                neatskiriama plastiko ir aliuminio frakcija
                                             
                                          
                              
                                    B3027 
                                 
                                 
                                    Klijuojamų etikečių laminato atliekos, kurių sudėtyje yra etikečių medžiagų gamyboje naudojamų žaliavų.“
                                 
                              
                  
                        3.
                     
                     
                        VIII priedas iš dalies keičiamas taip:
                        
                                    a)
                                 
                                 
                                    I.14 punktas pakeičiamas taip:
                                    
                                                „14.
                                             
                                             
                                                Naudotos ir eksploatuoti nebetinkamos skaičiavimo įrangos tvarkymo aplinkai saugiu būdu rekomendacinis dokumentas; 1, 2, 4 ir 5 dalys (1).
                                             
                                          
                                       (1)  Priėmė Bazelio konvencijos dėl pavojingų atliekų tarpvalstybinių pervežimų bei jų tvarkymo kontrolės šalių konferencija vienuoliktajame susitikime, 2013 m. balandžio 28 – gegužės 10 d.“"
                        
                                 
                              
                                    b)
                                 
                                 
                                    II punkto antras įrašas pakeičiamas taip:
                                    „Panaudoti asmeniniai kompiuteriai ir jų laužas (2)
                                    
                                    
                                       (2)  Priėmė EBPO Aplinkos politikos komitetas 2003 m. vasario mėn. (dokumentas ENV/EPOC/WGWPR(2001)3/FINAL).“"
                        
                                 
                              
                  
               (1)  Priėmė Bazelio konvencijos dėl pavojingų atliekų tarpvalstybinių pervežimų bei jų tvarkymo kontrolės šalių konferencija vienuoliktajame susitikime, 2013 m. balandžio 28 – gegužės 10 d.“
            
               (2)  Priėmė EBPO Aplinkos politikos komitetas 2003 m. vasario mėn. (dokumentas ENV/EPOC/WGWPR(2001)3/FINAL).““